**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS ELEKTRONINIO POSĖDŽIO PROTOKOLAS**

2020-07-01 Nr. TAR1-118

Posėdis įvyko 2020 m. birželio 23d. (elektroninis)

Posėdžio pirmininkas Viktor Senčila, Klaipėdos miesto savivaldybės tarybos narys.

Posėdžio sekretorius Aistė Valadkienė, Jaunimo reikalų koordinatorė.

Dalyvavo: Reda Švelniūtė, Harold Kovs, Edmundas Kvederis, Angelė Lileikienė, Gražina Markvaldienė, Rima Mickienė, Jolanta Mileškienė, Viktorija Palubinskienė, Vilija Prižgintienė, Andželika Rimkuvienė, Ričardas Zulcas, Tomas Eikinas, Rita Vaičekauskaitė, Harold Kovs, Violeta Petrušienė.

DARBOTVARKĖ:

1. Dėl Klaipėdos miesto savivaldybės stipendijų gabiems ir talentingiems I kurso aukštųjų mokyklų studentams stipendijų prioritetinių krypčių 2020 m. pakeitimo.

1.SVARSTYTA. Dėl Klaipėdos miesto savivaldybės stipendijų gabiems ir talentingiems I kurso aukštųjų mokyklų studentams stipendijų prioritetų 2020 m. pakeitimo.

A. Valadkienė informavo, kad Klaipėdos miesto savivaldybę pasiekė raštas iš organizacijos „Investuok Lietuvoje“. Šiame rašte buvo išdėstyti argumentai dėl inžinerinių specialybių poreikio ne tik Klaipėdoje, bet ir visoje Lietuvoje. Bendrauta su KMART pirmininku V. Senčila ir apsispręsta pateikti šį raštą tarybos nariams bei organizuoti elektroninį posėdį ir balsavimą dėl stipendijų prioritetinių krypčių pakeitimo.

KMART tarybos pirmininkas pasiūlė keisti 2020 m. stipendijų prioritetinių studijų kryptis jas išdėstant taip:

1. Informatikos studijų krypčių grupė – 25 stipendijos;

2. Inžinerinių studijų krypčių grupė – 15 stiepndijų.

R. Mickienė pasiūlė įtraukti ne tik inžinerinių studijų kryptį, bet ir technologijų.

A. Valadkienė suformavo du siūlymus balsavimui.

1. Keisti 2020 m. stipendijų prioritetinių studijų kryptis jas išdėstant taip:

* Informatikos studijų krypčių grupė -25 stipendijos;
* Inžinerinių studijų krypčių grupė – 15 stipendijų.

ARBA

2. Keisti 2020 m. stipendijų prioritetinių studijų kryptis jas išdėstant taip:

* Informatikos studijų krypčių grupė – 25 stipendijos;
* Inžinerinių ir technologijų studijų krypčių grupė -15 stipendijų.

Balsavo iš viso 14 narių. 11 narių balsavo už 2 variantą; 3 nariai nepritarė jokiam keitimui.

NUTARTA. Pakeisti 2020 m. stipendijų prioritetinių studijų krypčių grupes jas išdėstant taip:

* Informatikos studijų krypčių grupė – 25 stipendijos;
* Inžinerinių ir technologijų studijų krypčių grupė – 15 stipendijų.

|  |  |  |
| --- | --- | --- |
| Posėdžio pirmininkas |  | Viktor Senčila |
|  |  |
| Posėdžio sekretorius |  | Aistė Valadkienė |